Suomi on täynnä paskoja yrittäjiä.

Paskat yrittäjät eivät ole yrittäjiä, koska heillä on hyvä liikeideä tai koska pitävät toimialastaan. He ovat yrittäjiä, koska kuvittelevat siten pääsevänsä helpommalla. Kun yrittäminen ei sitten olekaan helppoa, he alkavat marttyyreiksi. Kyllä sen pitäisi olla helppoa.

Paskat yrittäjät syyttävät ongelmistaan kaikkia muita. Valtio, byrokratia, lainsäädäntö, verotus, työntekijät, mikä tahansa kelpaa. Heitä ei hetkauta yhtään se, että Suomi on monella mittarilla maailman paras maa yrittää. Kommunistien valehtelua, he sanovat. Se että joku toinen yritys pärjää paremmin, on vain osoitus siitä, että asiakkaat ovat väärässä.

Paskaa yrittäjää harmittaa, ettei voi tehdä mitä haluaa. Häntä vituttaa, kun työntekijälle pitää maksaa palkkaa ja kaiken maailman ehtoja noudattaa. Pyhätyöstäkin pitäisi muka ylimääräistä maksaa. Firman liikevaihto ei sitä salli, mutta silti olisi paljon mukavampaa olla viikonloppuna mökillä kuin tehdä itse työt. Pitää yrittää löytää joku tarpeeksi tyhmä nuori, joka ei kysele pyhätyölisien perään. Ja jos se alkaa sellaisia vaatia, niin sitten otetaan toinen tilalle.

Paska yrittäjä haluaa lähtökohtaisesti vain rahaa, mitä nopeammin, sen parempi. Pitkäjänteisyys ei kuulu heidän ajatteluunsa. Jos firma tekee vähän ennemmän voittoa, se tietää pitempää Kanarian matkaa. Paskaa yrittäjää ei kiinnosta firman kasvattaminen, investoinnit tai kilpailussa mukana pysyminen. Jos firmalla alkaa mennä huonosti, se on aina muiden syy. Voitot ovat omia, mutta tappiot yhteisiä.

Paska yrittäjä vihaa kaikkein eniten veroja. Hän kokee olevansa nettomaksaja ja inhoaa sitä. Kun hän ei kerran käytä kirjastoja, niin miksi sellaisia pitää olla. Sitä paitsi ne haittaavat kilpailua, kun kaiken saa ilmaiseksi. Tietysti jos yrittäjä itse jotain tarvitsee, niin silloin sitä pitää saada ja on väärys, jos hän ei saa. Hänestä on kiva, kun on terveydenhuolto, mutta häntä ärsyttää, kun työntekijöilläkin pitää olla.

Paskan yrittäjän mielestä Sipilän hallitus on mahtava. Se että hallitus leikkaa kaikesta alentaakseen verotusta on parasta mitä yrittäjä tietää. Paskan yrittäjän mielestä koulutus on turhaa. Ennen kaikkea hän inhoaa opiskelijoita. Hän ei välitä siitä, miten koulutus vaikuttaa kansantalouteen tai koko yhteiskuntaan. Hänen katkeruutensa siitä, että nuorilla on varallisuudesta riippumatta mahdollisuus korkeakoulututkintoon ylittää kaiken muun.

Se että yrittäjälle jää enemmän rahaa käteen on kaikki mitä paska yrittäjä saattaa pyytää. Häntä ei kiinnosta, miten työntekijöiden käy, kun joutuvat tulemaan sairaina töihin tai saavat vähemmän palkkaa. Sehän on vain plussaa. Vielä vähemmän häntä kiinnostaa asiakkaat ja miten heillä ei välttämättä ole kohta rahaa käyttää hänen palveluitaan. Jos firmalta loppuu asiakkaat, sekin on varmasti jonkun toisen syy.

Paska yrittäjä on aina uhri. Hänen mielestään Suomessa vallitsee yrittäjävihamielinen ilmapiiri (huolimatta siitä, että todennäköisesti jopa tämä kirjoitus herättää satunnaisessa lukijassa enemmän närää kuin yrittäjä, joka haukkuu kaikki työttömät ja vaatii sosiaaliturvan poistoa) jossa kaikki ovat kateellisia hänen menestykselleen ja siksi haluavat sen estää. Asiakkaatkaan eivät käy, koska vihaavat menestyjiä. Pitäisi äkkiä saada lainsäädäntöä, joka pakottaisi asiakkaat käyttämään juuri omaa firmaa. Jos ei kukaan halua tulla töihin sillä palkalla mitä yrittäjä haluaa maksaa, silloinkin pitää pakottaa. Parasta olisi, jos työttömät saisi ilmaiseksi töihin firmaan ja palkaksi maksettaisiin työttömyyskorvausta. Vastikkeellisuus on tosi hieno juttu, paitsi jos se koskee yrittäjää itseään. Kyllä yrittäjällä pitäisi olla oikeus samanlaiseen sosiaaliturvaan kuin muilla. Siis tietysti sellaiseen, joka ei ole vastikkeellista.

Paskoja yrittäjiä ei haastatella lehdissä tai näytetä televisiossa esimerkkeinä suomalaisista yrittäjistä. He eivät ole karismaattisia mainoskasvoja eivätkä hyviä puhumaan politiikasta. Eikä heidän tarvitsekaan. Heidän mielipiteensä ovat hyvin edustettuina kaikissa etujärjestöissä, jotka osaavat kyllä tuoda heidän tahtonsa julki. EK rakastaa paskoja yrittäjiä. Kokoomus on paskojen yrittäjien puolue. Luonnollisesti paskojen yrittäjien tahto tuodaan ilmi sivistyneemmällä ja viekkaammalla tavalla kuin yrittäjä itse asiat ilmaisi. Näin saadaan suurempi osa ihmisistä luulemaan, että paska yrittäjä ajattelisi edes jonkun muun etua kuin itsensä.

Paskat yrittäjät pilaavat Suomen.

(Jos joku yrittäjä nyt kokee tämän kirjoituksen loukkaavaksi ja yleistäväksi, niin miettikääpä sitä seuraavalla kerralla kun avaudutte työttömistä ja muista heikommassa asemassa olevista.)